Edi Iordănescu, DEMIS OFICIAL

Antrenorul Edi Iordănescu a fost demis oficial de CFR Cluj, conform unui comunicat al clubului dat în ultimele minute, după o ședință tensionată a conducerii (detalii mai jos).

Conform surselor GSP, Iordănescu jr. ar fi acceptat să primească despăgubiri de 300.000 de euro, mai puțin de jumătate din clauza de reziliere de 700.000.

În urma unui proces de modificare a structurii administrative, clubul CFR 1907 Cluj a ajuns la un acord privind rezilierea pe cale amiabilă a relațiilor contractuale cu antrenorul principal Edward Iordănescu și cu staff-ul său, aceștia făcând parte din vechiul proiect. Părțile și-au strâns mâna, au rămas în cele mai bune relații și nu au ce să-și reproșeze, toți cei implicați având singurul scop de a ajuta CFR-ul să își atingă obiectivele stabilite. Mulțumim și mult succes în continuare! Comunicat CFR Cluj



Meciurile lui Edi Iordănescu la CFR Cluj au fost următoarele:

1-0 cu Craiova în Supercupă;

1-1 cu Botoșani în Liga 1 ;

; 0-1 cu Malmo în preliminariile Ligii Campionilor.

Două variante plauzibile și două mai grele

Favorit să îi ia postul este Antonio Conceicao , care se află de dimineață în Cluj și care ar urma să negocieze cu echipa alb-vișinie;

, care se află de dimineață în Cluj și care ar urma să negocieze cu echipa alb-vișinie; Într-o intervenție telefonică la TV Pro X, Gigi Becali, patronul echipei FCSB, a lansat și ipoteza venirii lui Cristiano Bergodi , italianul care a fost și el antrenor în Gruia;

, italianul care a fost și el antrenor în Gruia; Alte variante mai puțin probabile sunt Victor Pițurcă și Ioan Andone.

Ce s-a întâmplat astăzi

Revolta jucătorilor români la ședinta de demitere



Egal cu Botoșani, înfrângere cu Malmo. Pretexte suficiente pentru pornirea unui război civil la CFR. Campioana a avut permanent două conduceri, una aflată la putere și alta în opoziție. Cei de pe margine caută acum să-i debarce pe șefi și să preia puterea.

Iuliu Mureșan și Răzvan Zamfir, oficialii rămași de pe vremea lui Paszkany, l-au convins pe patronul Ion Varga că Edward Iordănescu ar trebui să fie dat afară. Plus managerul Bogdan Mara, vicepreședintele Marian Copilu și șeful scoutingului, Marius Bilașco.

Varga îi crede și e gata să-i expulzeze pe toți, doar că Edi are o clauză de reziliere a contractului de 600.000 de euro, o sumă greu de plătit. Patronul ar fi vorbit deja cu Andone să preia echipa și ex-dinamovistul i-ar fi zis că va continua la Voluntari. Toni Conceicao mai e o variantă. Lovitura ar fi recrutarea lui Pițurcă, tehnicianul favorit al lui Iuliu Mureșan. El a încercat să-l convingă pe Varga și după plecarea lui Petrescu că Iordănescu junior e o alegere greșită, Pițurcă fiind soluția corectă. Edi va fi azi la antrenament, dacă în cont nu i se virează suma care anulează contractul.

15.000 €câștigă lunar Iordănescu din contractul cu CFR. Predecesorul lui, Petrescu, a luat 800.000 de euro în sezonul trecut, în care a devenit campion